மகராஷ்டிர மாநிலம் கயர்லாஞ்சியில், கொஞ்சமாக நிலங்களை வைத்திருந்த ஒரே காரணத்திற்காக ஒரு தலித் குடும்பத்தின் மீது ஒரு கிராமத்தின் மொத்த சாதி இந்துக்களும் (முதியவர்/இளைஞர்/சிறுவர்கள் உட்பட) ஒன்று கூடி உச்சகட்ட வன்முறையை ஏவியிருந்தார்கள். அந்த தலித் குடும்பத்தின் இரண்டு பெண்களையும், சாதிவெறிக் கும்பல் நிர்வாணப்படுத்தி, வல்லுறவுக்குள்ளாக்கி, அடித்துக்கொன்று அப்பெண்களின் பிணங்களை கால்வாயில் வீசி வெறியாட்டம் நிகழ்த்தியிருந்தது. சாதி இந்துக்களுக்கு ஆதரவாக இக்கொலை வழக்கை பதிய மறுத்த காவல்துறையையும், ஆதிக்க சாதியினரையும் எதிர்த்து 2007ல் மாபெரும் தலித் எழுச்சி நிகழ்ந்தது. பெண்கள்,குழந்தைகள் உட்பட பல்லாயிரக்கனக்கான தலித்துகள் வீதிகளில் திரண்டு எழுப்பிய போராட்டக்குரலால் நாக்புரி உட்பட பல்வேறு இடங்களில் கலவரங்களும் நிகழ்ந்தது. ஒடுக்கப்பட்டவர்களின் எழுச்சியைக் கண்டு நடுங்கிய மகாராஷ்டிர அரசு உடனடியாக கயர்லாஞ்சி படுகொலை வழக்கை விசாரிக்க மத்திய குற்றப்புலனாய்வுத் துறையை அமர்த்தியது!.